Komission asetus (EY) N:o 29/97, annettu 9 päivänä tammikuuta 1997, tietyistä eläinlääkinnällisistä määräyksistä johtuvista poikkeustoimenpiteistä naudanliha-alalla



Virallinen lehti nro L 006 , 10/01/1997 s. 0017 - 0017



KOMISSION ASETUS (EY) N:o 29/97, annettu 9 päivänä tammikuuta 1997, tietyistä eläinlääkinnällisistä määräyksistä johtuvista poikkeustoimenpiteistä naudanliha-alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 23 artiklan, sekä katsoo, että suu- ja sorkkatautitapausten vuoksi toteutettavista Bulgariasta peräisin olevien tiettyjen eläinten ja niistä saatujen tuotteiden tuontia koskevista suojatoimenpiteistä 13 päivänä marraskuuta 1996 tehdyn komission päätöksen 96/643/EY (3) mukaisesti elävien eläinten tuonti Kreikkaan Bulgarian kautta ei ole ollut enää mahdollista 13 päivästä marraskuuta 1996 alkaen; komissio on hyväksynyt suu- ja sorkkatautitapausten vuoksi toteutettavista Bulgariasta peräisin olevien tiettyjen eläinten ja niistä saatujen tuotteiden tuontia koskevista suojatoimenpiteistä ja päätöksen 96/643/EY kumoamisesta 17 päivänä joulukuuta 1996 tehdyllä päätöksellä 96/730/EY (4) eläinten kuljetukset tietyillä edellytyksillä; tämän vuoksi on mahdollistettava tiettyjen naudanliha-alan tuontijärjestelmien mukaisesti annettujen erityisten tuontitodistusten voimassaoloajan asianmukainen pidentäminen, ottaen huomioon kyseinen kauppa asian kiireellisyys edellyttää, että tämä asetus tulee voimaan päivänä, jona se julkaistaan Euroopan yhteisöjen virallisessa lehdessä, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Seuraavien komission asetusten mukaisesti annettujen tuontitodistusten, joiden voimassaoloaika päättyy 13 päivän marraskuuta ja 31 päivän joulukuuta 1996 välisenä aikana, voimassaoloaikaa pidennetään 31 päivään tammikuuta 1997 asianomaisen toimijan pyynnöstä: - tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen tuontia koskevien tariffikiintiöiden avaamisesta ja hallinnoinnista 1 päivän heinäkuuta 1996 ja 30 päivän kesäkuuta 1997 välisenä aikana annettu asetus (EY) N:o 1113/96 (5); - lihotukseen tarkoitettuja nuoria urospuolisia nautaeläimiä koskevan tariffikiintiön avaamisesta ja hallinnoinnista (1 päivän heinäkuuta 1996 ja 30 päivän kesäkuuta 1997 väliseksi ajaksi) annettu asetus (EY) N:o 1119/96 (6); - tietyistä kolmansista maista peräisin olevia tiettyihin vuoristorotuihin kuuluvia ja muuhun kuin teuraseläimiksi tarkoitettuja lehmiä ja hiehoja koskevan tariffikiintiön soveltamista koskevien yksityiskohtaisten sääntöjen vahvistamisesta vuoden 1996 toisen puolivuotiskauden osalta annettu asetus (EY) N:o 1233/96 (7); - tietyistä kolmansista maista peräisin olevia 160-300 kilogramman painoisia eläviä nautaeläimiä koskevan tariffikiintiön soveltamista koskevista tietyistä yksityiskohtaisista säännöistä vuoden 1996 toiseksi puolivuotiskaudeksi annettu asetus (EY) N:o 1250/96 (8). 2. Edellä 1 kohdassa tarkoitetun hakemuksen mukana on oltava kyseisen todistuksen alkuperäiskappale. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 296, 21.11.1996, s. 50 (3) EYVL N:o L 292, 15.11.1996, s. 37 (4) EYVL N:o L 331, 20.12.1996, s. 49 (5) EYVL N:o L 148, 21.6.1996, s. 26 (6) EYVL N:o L 149, 22.6.1996, s. 4 (7) EYVL N:o L 161, 29.6.1996, s. 94 (8) EYVL N:o L 161, 29.6.1996, s. 131